3. melléklet a 15/2019. (XI.29.)

önkormányzati rendelethez

**Pénzügyi Bizottság feladat-és hatáskörei, a véleményezéséhez kötött előterjesztések:**

1. Nyilvántartja, ellenőrzi és vizsgálja a képviselők vagyonnyilatkozatát.
2. Ellátja az összeférhetetlenséggel kapcsolatos feladatokat
3. A pénzügyi bizottság a helyi önkormányzatnál és intézményeinél
4. véleményezi az éves költségvetési javaslatot és a végrehajtásáról szóló féléves, éves beszámoló tervezeteit;
5. figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyon növekedés, -csökkenés) alakulását, értékeli az azt előidéző okokat;
6. vizsgálja az adósságot keletkeztető kötelezettségvállalás indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését;
7. ellátja a képviselő-testület rendeletében meghatározott feladatokat.
8. a pénzügyi bizottság vizsgálati megállapításait a képviselő-testülettel haladéktalanul közli. Ha a képviselő-testület a vizsgálati megállapításokkal nem ért egyet vagy a szükséges intézkedéseket nem teszi meg, a vizsgálati jegyzőkönyvet az észrevételeivel együtt megküldi az Állami Számvevőszéknek.
9. félévente beszámolót ad tevékenységéről a képviselő-testületnek.
10. önkormányzat gazdasági programjának elkészítése,
11. rendeletek elkészítése,
12. a várost érintő fejlesztési projektek megvalósításáról szóló előterjesztések, az önkormányzati beruházásokat előkészítő tervek, döntések, pályázati kiírások, a területfejlesztési és központi alapokra benyújtandó pályázatok, pénzügyet érintő előterjesztések,
13. önkormányzati tulajdon elidegenítése, cseréje, illetve más célú hasznosítása,
14. piaci alapon történő lakásbérletre vonatkozó pályázatokat véleményezi,
15. nem lakás célú helyiség bérbeadására kiírt pályázatokat véleményezi.